
Narva Linnavalitsuse 02.04.2008 korralduse nr 391-k
„Linnavara- ja Majandusameti kulude üleandmine

Kultuuriosakonna bilanssi” muutmine
1. ASJAOLUD JA MENETLUSE KÄIK

Narva Linnavalitsus võttis vastu 02.04.2008 korralduse nr 391-k „Linnavara- ja Majandusameti kulude üleandmine Kultuuriosakonna bilanssi”, mille aluseks olevates lähteandmetes oli ilmne arvutusviga. 

Korralduse punktis 1 „Asjaolud ja menetluse käik” oli toodud tabel, milles olid näidatud koolieelse lasteasutuse Cipollino kulud summas 645 849,82 krooni ning Kultuuriosakonnale üleantavate kulude üldsumma 1 285 481,26 krooni. 
Nimetatud kulud aga ei vasta koolieelse lasteasutuse Cipollino tegelikele kuludele, mis moodustavad 650 888,42 krooni, ning seega moodustab Kultuuriosakonnale üleantavate kulude üldsumma 1 290 519,86 krooni.
Kuna antud juhul on tegemist ilmse ebatäpsusega, mis ei mõjuta haldusakti sisu, siis tuleb ülalnimetatud korralduses teha parandus lihtsustatud korras, asendades korralduse tekstis sõnad                „1 285 481,26 krooni” sõnadega „1 290 519,86 krooni” ning koolieelse lasteasutuse Cipollino osas sõnad  „645 849,82 krooni” sõnadega „650 888,42 krooni”.
2. ÕIGUSLIKUD JÄRELDUSED

Haldusmenetluse seaduse § 59 kohaselt haldusorgan parandab seadusega haldusakti muutmiseks ettenähtud menetluskorda järgimata haldusaktis kirjavea ja muu ilmse ebatäpsuse, mis ei mõjuta haldusakti sisu. Haldusorgan teeb haldusakti parandamise teatavaks haldusakti adressaadile.

3. OTSUS

3.1. Teha Narva Linnavalitsuse 02.04.2008 korralduses nr 391-k „Linnavara- ja Majandusameti kulude üleandmine Kultuuriosakonna bilanssi” järgmine parandus: asendada korralduse tekstis sõnad „1 285 481,26 krooni” sõnadega „1 290 519,86 krooni”, sh koolieelse lasteasutuse Cipollino osas sõnad „645 849,82 krooni” sõnadega „650 888,42 krooni”.
3.2. Narva Linnavalitsuse Linnavara- ja Majandusametil teha korraldus teatavaks                                 kõigile asjaosalistele. 
4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

